آمریکا، 2017-جی ایلده چکیله‌جگینی ائشیتدیردیگی پاریس ایقلیم آنلاشماسیندان آیریلماق اوچون رسمی مراجعت ائتدی.
آمریکا خاریجی ایشلر ناظیری مایک پومپئو، موضوع ایله باغلی ائتدیگی یازی‌لی آچیقلامادا، باشقان دونالد ترامپ، آمریکان خالقینا، وئرگی موکللفلریندن و ایشلرینه یوکلدیگی یوک‌دن اؤتورو پاریس ایقلیم آنلاشماسیندان چکیلمه قراری وئردی. ایفاده‌سینی ایستیفاده ائتدی.
دیگر طرف‌دن متخصص‌لر، آمریکانین سؤز موضوعسو آنلاشما‌دان آیریلماسی‌نین ضروری پروسه‌دورلارین گریی بیر ایلی تاپاجاغینی قئید ائتدی.
دونالد ترامپ، 1 ژوئن 2017 ده، آغ ائوده تشکیل ائتدیگی مطبوعات کونفرانسیندا، آمریکانی، 190ی چوخ اؤلکه‌نین ایمضالادیغی پاریس ایقلیم آنلاشماسیندان چکجگینی بیلدیرمیشدی.
سازیشین، ایقلیم دییشیکلیگیله موباریزه‌نی دئییل، دیگر اؤلکه‌لره آمریکایا قارشی ایقتیصادی اوستونلوک قازاندیرماغی مقصد قویدوغونو ساوونان ترامپ، بونون آمریکا ایقتیصادیندا 3 تریلیون دو‌لار و 6.5 میلیون ایستیخدام ایتکی‌سینه یول آچاجاغینی ادعا ائتمیشدی.
فرانسانین باشکندی پاریس‌د‌ه، دسامبر 2015 ده ائدیلن 21. بمت ایقلیم دییشیک‌لیگی طرف‌لر کونفرانسیندا (COP21) تصدیق‌لنن ایقلیم سازیشی، آوریل 2016دا، 190دان چوخ اؤلکه طرفین‌دن ایمضالانمیشدی.
ترامپ‌ین سلفی باراک اوبامانین ان بؤیوک دستکچی‌سی اولدوغو و موذاکیره‌لرینه لیدرلیک ائتدیگی آنلاشمانین آنا هدفی، قلوبال اورتالاما ایستیلیک آرتیم لیمیتی‌نین عصرین سونونا قدر 1.5 ایله 2 درجه آراسیندا محدودلاشدیریلماسی اولا‌راق تعیین اولونموشدو.
